Temapakke «Liv og død», veke 6: Formell vurdering – kort tekst

Til læraren:

Sist veke øvde elevane på å skrive gode avsnitt. No skal dei bygge ut teksten med ei innleiing og ei avslutning, og revidere og forbetre teksten sin ut frå undervegsvurderinga. Dersom vurderinga er på sidemål, må dei sette av tid til å lese meir korrektur. Oppgåvene er derfor dei same, men er bygd ut. Oppgåve 1 er meir konkret og presis enn oppgåve 2, og tekstane til Wergeland og Knausgård skal samanliknast. De skal òg ha jobba mykje med dei i veka før, noko som gjer det lettare. Oppgåve 2 opnar for meir val, og elevane/læraren kan differensiere meir her.

**Oppgåve 1 (Nivå 1)**

Tekstar: Henrik Wergeland (1845): «Til min gyldenlak» og Karl Ove Knausgård (2009): *Min kamp* (utdrag)

Skriv ein kort tekst, med innleiing, to avsnitt i hovuddelen og ei avslutning. Kva for verkemiddel blir brukt i dei to tekstane for å få fram temaet død?

Skriv ein tekst der du gjer greie for to verkemiddel, eitt verkemiddel per avsnitt. Hugs å underbygge med sitat. Målet er å skrive gode og presise avsnitt, med temasetning, kommentarsetningar og avsluttande setning i hovuddelen. Du skal i tillegg variere tekstbindarane i avsnitta, slik at dette flyt godt. Innleiinga og avslutninga skal henge godt saman med hovuddelen.

Bruk tilbakemeldingane frå undervegsvurderinga tidlegare i veka og tilbakemeldingane på den siste kortteksten du skreiv om relasjonar.

**Oppgåve 2 (Nivå 2)**

Vel to tekstar frå desse vekene. Det skal vere ein ny og ein gammal tekst.

Korleis blir liv og død framstilt i tekstane?

Skriv ein kort tekst, med innleiing, to avsnitt der du samanliknar tekstane, og ei avslutning. Hugs å underbygge med sitat. Målet er å skrive gode og presise avsnitt, med temasetning, kommentarsetningar og avsluttande setning i hovuddelen. Du skal i tillegg variere tekstbindarane i avsnitta, slik at dette flyt godt. Innleiinga og avslutninga skal henge godt saman med hovuddelen.

Bruk tilbakemeldingane frå undervegsvurderinga tidlegare i veka og tilbakemeldingane på den siste kortteksten du skreiv om relasjonar.

**Skrivetips til begge oppgåvene**

* Bruk kapittel 1 «Skrivetips».
* Hjelp til omgrep: Sjå omgrepslista i temapakka for forklaringar og eksempel på korleis du kan skrive om omgrepa du vel.

**Vurderingsskjema**

|  |  |  |  |
| --- | --- | --- | --- |
|  | **Jobb vidare med dette** | **Topp! Dette fiksar du.** | **Kommentar** |
| Temasetning, kommentarsetning og avsluttande setning |  |  |  |
| Konkrete eksempel frå teksten/tekstane |  |  |  |
| Forklarar funn |  |  |  |
| Teksten er inndelt i avsnitt, med innleiing, hovuddel og avslutning |  |  |  |
| Variert bruk av tekstbindarar |  |  |  |
| Rettskriving |  |  |  |
| Til oppgåve 1:  Gjer greie for verkemiddel |  |  |  |
| Til oppgåve 2:  Får fram likskapar og ulikskapar på ein tydeleg måte |  |  |  |